פרסי הווידאו קליפים של MTV

טקס פרסי הווידאו-קליפים של MTV (באנגלית: MTV Video Music Awards; בראשי תיבות: VMA) הוא טקס מוזיקה של חברת MTV, אשר מתקיים מדי שנה (בחודשים אוגוסט–ספטמבר) במדינה אחרת בארצות הברית, החל משנת 1984. הטקס מחלק פרסים עבור הצטיינות בתחום המוזיקה העכשווית ובייחוד בכל הקשור לווידאו קליפים. הפרס החשוב ביותר בטקס, הוא "קליפ השנה" (Video of the Year). לרבים ממבקרי המוזיקה או לצופים, נחשב הטקס כטקס חלופה לפרס גראמי (בתחום הקליפים), או כ"האוסקר של הצעירים". אומנם הטקס מיועד לקהל האמריקאי, אך משודר בשידור חי למדינות רבות, בין היתר גם בישראל, וזוכה למידרוג גבוה יחסית. הטקס ששודר בשנת 2011, היה למשדר הנצפה ביותר בערוץ MTV בכל הזמנים עם 12.5 מיליון צפיות.

היסטוריה
מנהלי רשת MTV החליטו שגם ערוץ מוזיקה יכול להעניק פרסים בתחום זה. הטקס עצמו אורך כ-3 שעות, וכל שנה נודד למקום אחר בארצות הברית. הטקס לקח חלק בארבעה מקומות – ניו יורק, לוס אנג'לס, מיאמי ולאס וגאס. החל משנת 2001, מוענק פיסלון לכל זוכה, שהוא אסטרונאוט הנוחת בחלל, אחד הסמלים המזהים עם MTV בראשיתו.הטקס הראשון חל ב-1984 בניו יורק, ונחל הצלחה.

הטקס ידוע כבעל מידרוג גבוה יחסית ומשיכה רבה לקהל הצעיר, אך גם לביקורת רבה כנגד התכנים שהופיעו לאורך השנים, ביניהם עירום, אקטים מיניים, נשיקות וכדומה. הזמרת ביונסה זכתה ב-25 פרסים במהלך השנים, ועוד חמש פעמים במשותף ובכך מחזיקה בשיא הפרסים הגדול ביותר, בתיקו עם הזמרת טיילור סוויפט אשר זכתה 30 פעמים בזמן שהיא וזמרת הפופ ליידי גאגא היחידות בהיסטוריית הטקס אשר זכו ב-8 פרסים בערב אחד. גאגא ב-2010, ביונסה ב-2016.

אירועים בולטים
בטקס הראשון בשנת 1984, הופיעה הזמרת מדונה בשמלת כלה וביצעה את להיטה "Like a Virgin". הזמרת סינדי לאופר הסבירה בשפת הג'יבריש כיצד הנהלת הטקס בוחרת את המנצחים, שניות ספורות לפני שהיא בעצמה זכתה בפרס "הווידאו הטוב ביותר לזמרת".
 בשנים הראשונות של ערוץ MTV, נשמעו תלונות רבות מקהל הצופים על כך שהערוץ לא מציג אמנים אפרו-אמריקנים. כתגובה, בטקס בשנת 1986 הופיעה ויטני יוסטון וביצעה שניים מלהיטיה הגדולים.
 הטקס בשנת 1988 היה הטקס הראשון שמייקל ג'קסון קיבל פרס וגם הופיע בו. מאז הוא הספיק לזכות ב-7 פרסים נוספים.
 בשנת 1989, בנוסף למילים הגסות הרבות שהושמעו בטקס וביקורות רבות יצאו נגדו, חברת פפסי ביטלה את החוזה שלה עם מדונה, לאחר שזו יצאה כנגד החברה. החוזה עליו חתמו שני הצדדים, כלל פרסומות ענק של מדונה יחד עם משקה פפסי, תוך כדי פרסום שירה החדש. הפרסומת שודרה פעמיים בלבד עד ביטול החוזה.
 בטקס של שנת 1990 זכורה במיוחד ההופעה של הזמרת פאולה עבדול שזכתה לביקורות מהללות והפכה אותה לאחת האמניות המוערכות ביותר בארצות הברית ואף לאייקון. ההופעה נכנסה לרשימת ההופעות הטובות ביותר של הטקס וזכתה בפרס אמי ל"כוריאוגרפיה הטובה ביותר בשידור חי".
 הטקס בשנת 1991 הוא הפעם האחרונה בה נראו חברי להקת קיס מופיעים עם המתופף שלהם, אריק קאר. הוא מת כחודשיים לאחר הטקס.
 בטקס של שנת 1992, להקת נירוונה עלו על הבמה והחלו לשיר שיר אחר ממה שסוכם עם הערוץ. עם זאת, בסיסט הלהקה זרק את גיטרת הבס שלו לאוויר, לאחר שהבין כי המגבר שלו הפסיק לתפקד, והגיטרה נחתה על מצחו, תוך כדי שהוא צונח מהבמה ומותיר הלם רב בקהל.
 בשנת 1993 נערך הטקס העשירי של פרסי רשת אם.טי.וי ולהקת פרל ג'אם הייתה המנצחת הגדולה. הלהקה גרפה ארבעה פרסים: להקת השנה, קליפ השנה (על שירה "Jeremy"), הקליפ הטוב ביותר ללהקות רוק כבד ומטאל, והפרס על בימוי הקליפ לשיר "Jeremy".
ממוזער|הזמרת בריטני ספירס מופיעה בשנת 2001 עם שירה, "I'm a Slave 4 U"|253x253pxבטקס של שנת 1995, הופיע מייקל ג'קסון ביחד עם סלאש, המופע נפתח במחרוזת משיריו של ג'קסון שהסתיימה בלהיט "Billie Jean", ההופעה המשיכה בביצוע של השיר "Dangerous" והסתיים בשיר החדש של ג'קסון "You Are Not Alone".
בשנת 2001, בריטני ספירס עלתה לבמה עם השיר "I'm a Slave 4 U" ובמהלך הביצוע נחש פיתון זהוב ענק ליפף את צווארה. תוך כדי בריטני שרה ורקדה. פעולה זה גונתה ויצרה הדים בארגון PETA. נכון לאוגוסט 2011, הופעה זו נבחרה להופעה הטובה ביותר שהייתה בטקס זה, אחרי הופעתו של מייקל ג'קסון ב-1995.
הטקס בשנת 2002 היה הראשון שבו הופיעה אמנית ממוצא לטיני, והייתה זו שאקירה, באותה שנה נבחר גם מייקל ג'קסון לאמן המילניום.
בטקס של שנת 2003 התקיימה הופעה משותפת של מדונה, כריסטינה אגילרה, בריטני ספירס ומיסי אליוט. במהלך ההופעה ספירס ירדה במדרגות מעוגה ענקית עם שמלת כלה תוך כדי שהיא שרה את השיר "Like A Virgin" כמחווה להופעה ישנה של מדונה שנעשתה בטקס זה בשנות ה-80. לאחר מכן מדונה פורצת לבמה תוך כדי שהיא שרה את הסינגל החדש שלה "Hollywood". לאחר מכן מדונה מנשקת את בריטני וכריסטינה תוך כדי הביצוע ואז מיסי אליוט פורצת לבמה ומשנה את האווירה ההמומה שהייתה שם.
שנת 2004 הייתה השנה הראשונה בה לא הנחה אף אדם את הטקס. דבר זה חזר על עצמו פעמיים נוספות – בטקס בשנת 2007 וב-2011.
בשנת 2006, כאשר ג'ניפר לופז הודיעה על קליפ השנה, התפרץ אדם מן הקהל, חטף את המיקרופון מידה של לופז והחל לדבר הבלים.
הטקס של שנת 2007 ייזכר לרעה לבריטני ספירס, בו היא הופיעה שיכורה, תשושה, מוזנחת (הן פיזית והן נפשית) ועם בגדים פשוטים יחסית למעמד, אך שנה לאחר מכן, ב-2008, שנת ה"קאמבק" של ספירס, באותה שנה היא זוכה בשלושה פרסים, ביניהם גם קליפ השנה על שירה "Piece of Me".
בטקס של שנת 2009, ליידי גאגא, ביונסה, וגרין דיי היו לאמנים עם מספר המועמדויות הגובה ביותר עם 3 מועמדויות כל אחד. בהמשך הטקס זכתה הזמרת טיילור סוויפט בקטגוריית "קליפ השנה של זמרת". כאשר סוויפט עלתה על הבמה לקבל את הפרס ולשאת את נאומה, התפרץ הראפר קניה וסט לבמה, חטף את המיקרופון מידה ואמר "אני מאוד שמח בשבילך טיילור, ואני אתן לך לסיים, אך הקליפ של ביונסה הוא הטוב ביותר בכל הזמנים!". MTV עצרו במהרה את הצילום, תוך כדי שהראו את מבטה הנבוך של ביונסה. וסט המשיך להתפרע והראה אצבע משולשת לכיוון הקהל, ולבסוף סוויפט לא סיימה את נאומה. וסט הורחק מהמשך הטקס. בסוף הטקס, כאשר ביונסה זכתה בפרס "קליפ השנה", היא קראה לסוויפט לעלות על הבמה כדי לסיים את נאומה ולתת לה את הכבוד המגיע לה. התקרית גרמה ללא מעט הדים ברחבי העולם, ואף נשיא ארצות הברית, ברק אובמה צוטט שקרא לווסט "חמור".
בשנת 2010, נשברו שלושה שיאים חדשים בהיסטוריית הטקס, ליידי גאגא הועמדה לפרס 13 פעמים, מספר המועמדויות הגדול ביותר לערב אחד בכל הזמנים, שמתוכן זכתה ב-8 קטגוריות בהן קליפ השנה עם שירה, "Bad Romance" ובכך נהפכה לזמרת שזוכה במספר הרב ביותר של פרסים בערב אחד בהיסטוריה. לטקס הגיעה מולבשת עם שמלת בשר נא כמחאה נגד המדיניות הצבאית של ארצות הברית, אל תשאל, אל תספר, והפכה במהרה לאייטם שסוקר בכל העיתונים בימים שלאחר הטקס. שיא נוסף שנשבר היה לכך שהזמר הקנדי ג'סטין ביבר הפך לאמן הצעיר ביותר שזוכה בפרס בגיל 17.ממוזער|266x266px|הזמרת האמריקאית ליידי גאגא בטקס שנת 2011 בו זכתה בשני פרסים על שירה, "Born This Way".
בשנת 2011, זכתה בריטני ספירס בשני פרסים באותו הערב כולל את פרס מפעל חיים (ע"ש מייקל ג'קסון), אותו העניקה לה ליידי גאגא שגם זכתה בשני פרסים באותו הטקס. בעת ההענקה, גאגא (שהייתה לבושה כגבר) התקרבה לספירס וניסתה לנשקה בפה, אך היא דחתה אותה בטענה כי "כבר עשתה זאת בעבר", בכוונה לתקרית שאירעה בטקס של שנת 2003 עם מדונה. אירוע זכור נוסף מהטקס הוא הופעתה של ביונסה, בה ליטפה את בטנה תוך רמיזה שהיא בהיריון, נושא זה הפך לנושא המצוייץ ביותר בטוויטר באותו שבוע, ואף הטקס של אותה השנה היה לטקס הנצפה ביותר של MTV ולמשדר הנצפה ביותר בכלל של ערוץ זה, לאחר שמעל 12.5 מיליון אנשים צפו בו בשידור חי.
 בשנת 2013, הופיעה מיילי סיירוס עם הזמר רובין ת'יק בהופעה פרובוקטיבית מאוד שגרפה ביקורות חריפות ותלונות לערוץ MTV, במהלך ההופעה הופיעה סיירוס בלבוש חושפני, ביצעה אקטים בעלי מיניות וולגרית ורקדה בצורה פרובוקטיבית.
 בשנת 2014, כשזכתה מיילי סיירוס בפרס קליפ השנה, נער הומלס קיבל את הפרס במקומה והוא נשא את נאום הזכייה, זה נעשה במסגרת העמותה שייסדה סיירוס, "Happy Hippe", שמטרה להעלות מודעות לנערים חסרי בית בארצות הברית.
 בשנת 2015 כשזכתה ניקי מינאז' בפרס קליפ ההיפ הופ הטוב ביותר, היא התחילה לריב עם מיילי סיירוס על הבמה ולקלל אותה ללא צנזור בשידור חי. בנוסף לכך באותו הטקס טיילור סוויפט העניקה לקניה וסט את פרס מפעל החיים ע"ש מייקל ג'קסון בוא הם נפגשו בפעם השנייה בטקס לאחר התקרית שהייתה ב-2009 ה-VMA.
 בשנת 2016 ביונסה שהתמודדה ל-11 מועמדויות וזכתה ב-8 מהם הפכה לאמן בעל כמות פרסי ה-VMA הגדולה בהיסטוריה עם זכייה כוללת של 24 פרסים, ובכך עקפה את השיא הקודם שבו החזיקה מדונה 25 שנים עם 20 פרסים.
בשנת 2017 קייטי פרי אירחה את הטקס. קנדריק לאמאר זכה בשישה פרסים, כולל קליפ השנה עבור "Humble", ופינק זכתה בפרס החלוציות על שם מייקל ג'קסון. ג'ארד לטו ביצע מחוות הוקרה לצ'סטר בנינגטון וכריס קורנל, ששניהם נפטרו בשלושת החודשים האחרונים. הקליפ של טיילור סוויפט לשיר "Look What You Made Me Do" יצא לאור בזמן השידור. בשנה זו נרשם המדרוג הנמוך ביותר של הטקס. Fifth Harmony הופיעו עם השירים Angel ו־Down. בהתחלה, היו חמש צלליות, אחת מהן נפלה מהבמה, והתייחסה לחברת הקבוצה לשעבר קמילה קביו שעזבה את הלהקה בשנה הקודמת. לוג'יק הופיע עם שירו "1-800-273-8255" עם אלסיה קארה וחאליד. הבמה התמלאה בקורבנות ניסיונות התאבדות, שלבשו חולצות עם מספר הטלפון בחזית והביטוי "אתה לא לבד" מאחורה. במהלך הופעתם, לוג'יק נשא נאום על כך שהודה לקהל על שנתן לו במה לדבר על הנושאים "שתקשורת המיינסטרים לא רוצה לדבר עליהם: בריאות הנפש, חרדה, התאבדות, דיכאון." הוא הוסיף, "לא אכפת לי אם אתה שחור, לבן או צבע כלשהו בין לבין. לא אכפת לי אם אתה נוצרי, מוסלמי, אם אתה הומו, אם אתה סטרייט – אני כאן כדי להילחם על השוויון שלך, כי אני מאמין שכולנו נולדים שווים, אבל לא מטפלים בנו באותה מידה וזו הסיבה שעלינו להילחם". את הפרס הראשי קיבל קנדריק לאמאר מידי גל גדות.
ממוזער|276x276 פיקסלים|ג'ניפר לופז (בתמונה) מופיעה עם מיטב שיריה לאחר זכייתה בפרס החלוציות על שם מייקל ג'קסון בטקס לשנת 2018.בשנת 2018 קמילה קביו זכתה בקליפ השנה וג'ניפר לופז קיבלה את פרס החלוציות. לפני שהגישה את הקטגוריה של קביו, מדונה ביצעה מחווה לאריתה פרנקלין.
בשנת 2019 את התוכנית הנחה סבסטיאן מניסקאלקו. טיילור סוויפט זכתה בשלושה פרסים, כולל קליפ השנה של "You Need to Calm Down". מיסי אליוט קיבלה את פרס מפעל החיים על שם מייקל ג'קסון וביצעה מופע עם מספר שירים מעורבים.
בשנת 2020 ליידי גאגא הוכתרה כאמן המועמד ביותר לאותו ערב (9 מועמדויות) בפעם השלישית בקריירה שלה, וכאמן עם מספר הזכיות הרב ביותר עם 5 פרסים בקטגוריות: שיתוף הפעולה הטוב ביותר, שיר השנה, אמן השנה, והצילום הטוב ביותר עם השיר "Rain on Me" ופרס ה"טריקון" הראשון בהיסטוריה שקיבלה על ידי הדוגמנית בלה חדיד המוקדש לעבודתה כזמרת, שחקנית, פילנתרופית, ואייקון אופנה. באותו הערב הופיעה עם השירים, "Chromatica II","911", "Stupid Love" והדואט "Rain on Me" יחד עם אריאנה גרנדה.
בשנת 2021 הטקס ציין 40 שנה ל-MTV. מונולוג פתיחה הוגש על ידי מדונה. ליל נאז X זכה בשלושה פרסים על "Montero (Call Me By Your Name), כולל קליפ השנה והבימוי הטוב ביותר. הוא הפך לאמן השני ולאמן הלהט"בי הראשון שזכה בשתי הקטגוריות עבור קליפ שביים. אוליביה רודריגו וג'סטין ביבר קיבלו גם פרסים בקטגוריות גדולות, וזכו בשיר השנה ובאמן השנה בהתאמה. BTS זכו בשלושה פרסים, וזכו בלהקת השנה בפעם השלישית ברציפות, בנוסף לקליפ הקיי-פופ הטוב ביותר ולשיר הקיץ על "Butter".
בשנת 2024 טיילור סוויפט שברה את השיא של ביונסה במספר הזכיות כזמרת בטקס, כאשר זכתה ב-30 פרסים בסך הכול, תוך כדי שהיא עוברת את השיא הקודם של ביונסה שעמד על 26 זכיות. עם זאת, ביונסה זכתה ב-30 פרסים בסך הכול, כולל הזכיות שלה כחלק מהדסטיניז צ'יילד ודה קרטרס, כך שהיא בשוויון עם סוויפט במספר הכולל. בנוסף הפכה סוויפט לאמנית הראשונה שזוכה בפרס קליפ השנה חמש פעמים.

 רשימת הטקסים 
שנהתאריךמקוםעיר מארחתמנחהקליפ השנה198414 בספטמבראולם המוזיקה רדיו סיטיניו יורקדן אקרויד ובט מידלר"You Might Think" – The Cars198513 בספטמבראדי מרפי"The Boys of Summer" – דון הנלי19865 בספטמברהפלדיום,
אמפיתיאטרון יוניברסלניו יורק,
לוס אנג'לסמנחי MTV"Money for Nothing" – דייר סטרייטס198711 בספטמבראמפיתיאטרון יוניברסללוס אנג'לס"Sledgehammer" – פיטר גבריאל19887 בספטמברארסניו האל"Need You Tonight" / "Mediate" – INXS19896 בספטמבר"This Note's for You" – ניל יאנג19906 בספטמבר"Nothing Compares 2 U" – שינייד או'קונור19915 בספטמבר"Losing My Religion" – אר.אי.אם.19929 בספטמבראוניברסיטת קליפורניה בלוס אנג'לס, פאולי פביליוןדיינה קארווי"Right Now" – ואן היילן19932 בספטמבראמפיתיאטרון יוניברסלכריסטיאן סלייטר"Jeremy" – פרל ג'אם19948 בספטמבראולם המוזיקה רדיו סיטיניו יורקרוזאן בר"Cryin'" – אירוסמית'19957 בספטמברדניס מילר"Waterfalls" – TLC19964 בספטמבר"Tonight, Tonight" – The Smashing Pumpkins19974 בספטמברכריס רוק"Virtual Insanity" – Jamiroquai199810 בספטמבראמפיתיאטרון יוניברסללוס אנג'לסבן סטילר"Ray of Light" – מדונה19999 בספטמברבית האופרה מטרופוליטןניו יורקכריס רוק"Doo Wop (That Thing)" – לורן היל20007 בספטמבראולם המוזיקה רדיו סיטימרלון ויינס ושון וייאנס"The Real Slim Shady" – אמינם20016 בספטמברבית האופרה מטרופוליטןג'יימי פוקס"Lady Marmalade" – כריסטינה אגילרה, ליל קים, מיה ופינק עם מיסי אליוט200229 באוגוסטאולם המוזיקה רדיו סיטיג'ימי פאלון"Without Me" – אמינם200328 באוגוסטכריס רוק"Work It" – מיסי אליוט200429 באוגוסטאמריקן איירליינס ארנהמיאמי "Hey Ya!" – אאוטקאסט200528 באוגוסטשון קומבס"Boulevard of Broken Dreams" – גרין דיי200631 באוגוסטאולם המוזיקה רדיו סיטיניו יורקג'ק בלאק"I Write Sins Not Tragedies" – פאניק! אט דה דיסקו20079 בספטמברפאלמס קזינולאס וגאס "Umbrella" – ריהאנה עם ג'יי זי20087 בספטמברסרטי פרמאונטלוס אנג'לסראסל בראנד"Piece of Me" – בריטני ספירס200913 בספטמבראולם המוזיקה רדיו סיטיניו יורק"Single Ladies (Put a Ring on It)" – ביונסה201012 בספטמברתיאטרון נוקיהלוס אנג'לסצ'לסי הנדלר"Bad Romance" – ליידי גאגא201128 באוגוסט "Firework" – קייטי פרי20126 בספטמברסטייפלס סנטרקווין הארט"We Found Love" – ריהאנה עם קלווין האריס201325 באוגוסטברקליס סנטרברוקלין, ניו יורק "Mirrors" – ג'סטין טימברלייק201424 באוגוסטהפורוםאינגלווד "Wrecking Ball" – מיילי סיירוס201530 באוגוסטתיאטרון מיקרוסופטלוס אנג'לסמיילי סיירוס"Bad Blood" – טיילור סוויפט עם קנדריק לאמאר201628 באוגוסטמדיסון סקוור גארדןניו יורק "Formation" – ביונסה201727 באוגוסטהפורוםאינגלוודקייטי פרי"HUMBLE." – קנדריק לאמאר201820 באוגוסטאולם המוזיקה רדיו סיטיניו יורק "Havana" – קמילה קביו עם Young Thug201926 באוגוסטפרודנשל סנטר ניוארקסבסטיאן מניסקלקו"You Need to Calm Down" – טיילור סוויפט202030 באוגוסטברקליס סנטרניו יורקקיקי פאלמר"Blinding Lights" – דה ויקנד202112 בספטמברדוג'ה קאט"Montero (Call Me by Your Name)" – ליל נאז X202228 באוגוסטפרודנשל סנטרניוארקאל אל קול ג'יי, ניקי מינאז' וג'ק הארלו"All Too Well" – טיילור סוויפט202312 בספטמברניוארקניקי מינאז'"Anti-Hero" – טיילור סוויפט202411 בספטמברUBS ארנהניו יורקמייגן די סטליון"Fortnight" – טיילור סוויפט בהשתתפות פוסט מאלון20257 בספטמברUBS ארנהניו יורקאל אל קול ג'יי"Brighter Days Ahead" – אריאנה גרנדה

קטגוריות
אלו הן הקטגוריות שמשתתפות בטקס ועל הזוכים בהן מכריזים במהלך הטקס:
 קליפ השנה.
 קליפ השנה של זמר.
 קליפ השנה של זמרת.
 פריצת השנה.
 קליפ הפופ של השנה.
 קליפ הרוק של השנה.
 קליפ ההיפ הופ של השנה.
 קליפ הדאנס של השנה.
 קליפ השנה עם מסר.
 האמן הלטיני של השנה.
 פרס מפעל חיים (ע"ש מייקל ג'קסון) – מוענק פעם בכמה שנים.

פרט לפרסים אלו, מוענקים פרסים שוליים כמה שעות לפני הטקס עצמו:
 בימוי השנה בקליפ.
 כוריאוגרפיית השנה בקליפ.
 האפקטים המיוחדים השנה בקליפ.
 הבימוי אמנותי השנה בקליפ.
 עריכת השנה בקליפ.
 צילום השנה בקליפ.

בעבר היו קיימות קטגוריות נוספות, ביניהם ההופעה החיה של השנה, שיתוף הפעולה של השנה, פסקול מסרט של השנה, כמו להקת השנה, שיר הדאנס של השנה, שיר ה-R&B של השנה, רינגטון השנה ועוד.

 האמנים המועמדים והזוכים ביותר 
נכון לשנת 2024, האמן המעוטר ביותר בפרסי המוזיקה של אירופה מוחזק על ידי הזמרת האמריקאית טיילור סוויפט, שצברה 30 פרסים. הזמר שצבר את מרבית הזכיות הוא הזמר האמריקאי אמינם, שצבר 15 זכיות. להקת הבנים שצברה את מספר הגבוה ביותר של זכיות היא להקת אר.אי.אם. עם 12 פרסים.

 מרבית הזכיות (נכון לשנת 2025) 
אמןמספר זכיותהזכיותטיילור סוויפט30קליפ השנה (5), אמנ/ית השנה (2), שיר השנה (1), קליפ הפופ הטוב ביותר (3), שיתוף הפעולה הטוב ביותר (3), בימוי הטוב ביותר (4), האפקטים החזותיים הטובים ביותר (2), העריכה הטוב ביותר (1), הצילום הטוב ביותר (1), מופע הקיץ (1), שיר הקיץ (1), קליפ הטוב ביותר בעל מסר חברתי (1), הקליפ הארוך הטוב ביותר (1), קליפ הנשי הטוב ביותר (3) אלבום השנה (1).ביונסה26קליפ השנה (2), קליפ הפופ הטוב ביותר (1), ה-R&B הטוב ביותר (4), שיתוף הפעולה הטוב ביותר (3), בימוי הטוב ביותר (1), הכוריאוגרפיה הטובה ביותר (4), העריכה הטוב ביותר (4), הניהול האמנותי הטוב ביותר (1), הצילום הטוב ביותר (4), פרס מפעל החיים ע"ש מייקל ג'קסון (1), קליפ הטוב ביותר בעל מסר חברתי (1), הקליפ הארוך הטוב ביותר (1), קליפ הנשי הטוב ביותר (3).ליידי גאגא24קליפ השנה (1), אמנ/ית השנה (2), קליפ הפופ הטוב ביותר (1), בימוי הטוב ביותר (2), קליפ הדאנס הטוב ביותר (1), קליפ הטוב ביותר בעל מסר חברתי (1), קליפ הנשי הטוב ביותר (2), האפקטים החזותיים הטובים ביותר (1), הכוריאוגרפיה הטובה ביותר (1), הניהול האמנותי הטוב ביותר (2) העריכה הטוב ביותר (1), הצילום הטוב ביותר (1), פרס הטרייקון (1), שיר השנה (1), שיתוף הפעולה הטוב ביותר (3), פריצת השנה (1).מדונה20קליפ השנה (1), קליפ הארוך הטוב ביותר (1), בימוי הטוב ביותר (3), קליפ הנשי הטוב ביותר (3), הניהול האמנותי הטוב ביותר (2), האפקטים החזותיים הטובים ביותר (1), העריכה הטוב ביותר (2), הצילום הטוב ביותר (3), בחירת הצופים (1), הכוריאוגרפיה הטובה ביותר (1), הקליפ הטוב ביותר מתוך סרט (1), ופרס מפעל החיים ע"ש מייקל ג'קסון (1)פיטר גבריאל13קליפ השנה (1), בימוי הטוב ביותר (1), הניהול האמנותי הטוב ביותר (1), האפקטים החזותיים הטובים ביותר (3), העריכה הטוב ביותר (2), קליפ הטוב ביותר של גבר (1), הקליפ בעל הקונספט הטוב ביותר. (1), הקליפ החדשני ביותר (1), ביצוע הכולל הטוב ביותר (1), ופרס מפעל החיים ע"ש מייקל ג'קסון (1)אריאנה גרנדהקליפ הפופ הטוב ביותר (3), הניהול האמנותי הטוב ביותר (1), שיר הקיץ (1), אמנ/ית השנה (1), שיר השנה (1), הצילום הטוב ביותר (2), שיתוף הפעולה הטוב ביותר (1) והקליפ הטוב ביותר מהבית (1), קליפ השנה (1), הקליפ הארוך הטוב ביותר (1)אר.אי.אם.12קליפ השנה (1), הקליפ הפוסט-מודרני הטוב ביותר. (1), קליפ הלהקה הטוב ביותר (1), פריצת השנה (2), בימוי הטוב ביותר (2), הצילום הטוב ביותר (1), העריכה הטוב ביותר (2), הניהול האמנותי הטוב ביותר (1) ופרס מפעל החיים ע"ש מייקל ג'קסון (1)קנדריק לאמארקליפ השנה (2), קליפ ההיפ-הופ הטוב ביותר (1), הניהול האמנותי הטוב ביותר (1), בימוי הטוב ביותר (2), האפקטים החזותיים הטובים ביותר (2), הצילום הטוב ביותר (3), ושיתוף הפעולה הטוב ביותר (1).גרין דיי11קליפ השנה (1), קליפ האלטרנטיבי הטוב ביותר. (1), קליפ הלהקה הטוב ביותר. (1), קליפ הרוק הטוב ביותר (2), בחירת הצופים (1), בימוי הטוב ביותר (2), הצילום הטוב ביותר (2), והעריכה הטוב ביותר (1).ג'סטין טימברלייקקליפ השנה (1), קליפ הטוב ביותר של גבר (1), קליפ הפופ הטוב ביותר (1), האיום המשולש-מרובע של השנה (1), בימוי הטוב ביותר (2), אמן הגברי של השנה (1), הכוריאוגרפיה הטובה ביותר (1), קליפ הדאנס הטוב ביותר (1), העריכה הטוב ביותר (1), ופרס מפעל החיים ע"ש מייקל ג'קסון (1)אירוסמית10קליפ השנה (1), הקליפ מטאל/הרד רוק הטוב ביותר (2), בחירת הצופים (3), קליפ הלהקה הטוב ביותר (1), קליפ הרוק הטוב ביותר (2), הקליפ הטוב ביותר מתוך סרט (1)BTSקליפ הלהקה הטוב ביותר (4), קליפ הקיי-פופ הטוב ביותר (3), הכוריאוגרפיה הטובה ביותר (1), קליפ הפופ הטוב ביותר (1), ושיר הקיץ (1)

 מרבית המועמדויות 

ראו גם
 ערוץ MTV
 פרסי המוזיקה של MTV אירופה (ה-EMA)
 פרסי הסרטים והטלוויזיה של MTV

קישורים חיצוניים



 אתר MTV ישראל




ביאורים

הערות שוליים

*
קטגוריה:ערכים שבהם תבנית בריטניקה אינה מתאימה
וידאו קליפ
קטגוריה:MTV